প্ৰথম পৰ্য্যায়ত পঞ্চায়ত নিৰ্বাচন অনুষ্ঠিত হ'ব লগা অসমৰ ১৬ খন জিলাত অহা ৫ ডিচেম্বৰত ঘোষণা কৰা হৈছে ৰাজহুৱা বন্ধ।
তিনিচুকীয়া, ডিব্ৰুগড়, শিৱসাগৰ, চৰাইদেউ, যোৰহাট, মাজুলী, গোলাঘাট, নগাওঁ, ধেমাজি, লখিমপুৰ, বিশ্বনাথ, শোণিতপুৰ, দৰং, মৰিগাওঁ, কামৰূপ (মহানগৰ) আৰু কামৰূপ জিলাত এই বন্ধ প্ৰযোজ্য হ'ব।
এন আই এক্ত (NI Act, 1881/ XXIV)ৰ অধীনত উক্ত জিলাকেইখনৰ চৰকাৰী/ বেচৰকাৰী কাৰ্য্যালয়, শিক্ষানুষ্ঠান আৰু ব্যৱসায়িক প্ৰতিষ্ঠান বন্ধ থাকিব।
অসমৰ ৰাজ্যপালৰ এই ঘোষণাৰ জাননী (নং GAG (A), 206/2013/60) বৃহস্পতিবাৰে জাৰি কৰিছে অসম চৰকাৰৰ সাধাৰণ প্ৰশাসন বিভাগৰ আয়ুক্ত সচিব এম অংগমুথুৱে।
এই জিলাকেইখনত প্ৰথম পৰ্য্যায়ৰ নিৰ্বাচনৰ পিছত অহা ৯ ডিচেম্বৰত ৰাজ্যৰ বাকী জিলাসমূহত নিৰ্বাচন অনুষ্ঠিত হ'ব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
